|  |
| --- |
| Dette er et eksempel på mal for **prosjektavtale** som kan brukes av virksomheter som deltar i en klynge. Malen kan brukes **uavhengig av om klyngesamarbeidet er organisert som en forening (eller annen juridisk person) eller på bakgrunn av en samarbeidsavtale**. Bestemmelsene om prosjektbakgrunn og prosjektresultater baserer seg Forskningsrådets mal for konsortieavtale (datert 6. februar 2009).  Innovasjon Norge understreker at malen:   1. kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser; 2. ikke nødvendigvis er uttømmende og at det kan tenkes flere alternativer til løsningsforslagene i malen; og 3. brukes på eget ansvar og at Innovasjon Norge ikke er ansvarlig for eventuelle feil eller mangler i malen. |

|  |  |  |
| --- | --- | --- |
|  | **PROSJEKTAVTALE**  **vedrørende**  **[beskrivelse]** |  |

INNHOLD

[1 Definsjoner 4](#_Toc433794599)

[2 Bakgrunn og formål 4](#_Toc433794600)

[3 Prosjektstyre og prosjektleder 4](#_Toc433794601)

[4 Arbeidsplan 5](#_Toc433794602)

[5 Prosjektdeltakernes felles plikter 5](#_Toc433794603)

[6 Økonomiske forhold 6](#_Toc433794604)

[7 Prosjektbakgrunn 6](#_Toc433794605)

[8 Prosjektresultater 7](#_Toc433794606)

[9 Taushetsplikt 8](#_Toc433794607)

[10 Mislighold 8](#_Toc433794608)

[11 Inntreden, uttreden og utelukkelse 9](#_Toc433794609)

[12 underleverandører, arbeidsgiveransvar og rettssubjektivitet 9](#_Toc433794610)

[13 Varighet 9](#_Toc433794611)

[14 Lovvalg og verneting 9](#_Toc433794612)

[15 Signering 9](#_Toc433794613)

[vedlegg 1 Prosjektspesifikasjon 11](#_Toc433794614)

[vedlegg 2 Signaturer 13](#_Toc433794615)

**FØLGENDE ER AVTALT:**

# Definsjoner

## **«Avtalen»** betyr denne prosjektavtalen med samtlige vedlegg;

## **«Forretningsmessige Interesseområde»** betyr det forretningsmessige interesseområdet som i Prosjektspesifikasjonen er definert for hver Prosjektdeltaker i Prosjektet;

## **«Immaterielle Rettigheter»** betyr alle rettigheter til tekniske løsninger, metoder, prosesser og prosedyrer, enten disse er patentert, kan patenteres eller ikke, samt alle opphavsrettigheter og rettigheter til varemerker, design, plantesorter, databaser, kretsmønstre, tegninger, spesifikasjoner, prototyper, bedriftshemmeligheter, knowhow og liknende;

## **«Kommersiell Utnyttelse»** betyr bruk av Prosjektbakgrunn eller Prosjektresultater for andre formål enn gjennomføring av Prosjektet, herunder (men ikke begrenset til) utvikling og markedsføring av produkt/tjeneste eller prosess basert på Prosjektbakgrunn eller Prosjektresultater, eller overdragelse og/eller lisensiering av Prosjektbakgrunn eller Prosjektresultater til tredjemenn;

## **«Prosjektet»** betyr det samarbeidet mellom Prosjektdeltakerne som fremgår av denne Avtalen;

## **«Prosjektbakgrunn»** betyr de materielle bidrag og Immaterielle Rettigheter, som Prosjektdeltakerne bringer med seg inn i Prosjektet;

## **«Prosjektbeskrivelse»** betyr den faglige og administrative planen for gjennomføring av Prosjektet som fremgår av Prosjektspesifikasjonen;

## **«Prosjektdeltaker»** betyr en juridisk person som skal delta i Prosjektet og som er oppført som Prosjektdeltaker i Prosjektspesifikasjonen;

## **«Prosjektresultat»** betyr alle resultater som er skapt eller oppnådd i forbindelse med Prosjektet, herunder Immaterielle Rettigheter, uavhengig av om resultatene er vernet av lovgivning; og

## **«Prosjektspesifikasjonen»** betyr spesifikasjonen inntatt i vedlegg 1 der blant annet Prosjektbeskrivelsen, Prosjektbakgrunn, Prosjektresultat og plikter i relasjon til Prosjektet skal reguleres særskilt.

# Bakgrunn og formål

## Prosjektdeltakerne ønsker å fremme felles interesser gjennom å samarbeide i Prosjektet.

## Formålet med Avtalen er å regulere Prosjektdeltakernes plikter og rettigheter i forbindelse med gjennomføringen av Prosjektet.

# Prosjektstyre og prosjektleder

## Samtlige Prosjektdeltakere skal oppnevne ett medlem hver til prosjektstyret. Prosjektdeltakerne kan fritt bytte ut sitt medlem i prosjektstyret, men skal til enhver tid holde Prosjektlederen orientert om hvem som representerer Prosjektdeltakeren.

## Prosjektstyret skal sørge for en forsvarlig organisering og gjennomføring av Prosjektet i samsvar med Prosjektspesifikasjonen og sikre at samarbeidet mellom Prosjektdeltakerne fungerer godt.

## Prosjektstyret skal velge en prosjektleder blant medlemmene i Prosjektstyret. Vedkommende medlem som utpekes som prosjektleder, må samtykke til dette. Prosjektlederen har det daglige ansvaret for Prosjektet og skal:

### holde prosjektstyret orientert om alle vesentlige forhold i Prosjektet, herunder (men ikke begrenset til) mottatte meldinger om ytterligere Prosjektbakgrunn (jf. pkt. 7.1.2), eierskap til Prosjektresultater (jf. pkt. 8.1.2), uttreden (jf. pkt. 11.2) og mislighold (jf. pkt. 10.2);

### implementere vedtak fattet av prosjektstyret; og

### holde Prosjektspesifikasjonen oppdatert i samsvar med vedtatte endringer i Prosjektet og organiseringen og sende Prosjektdeltakerne en oppdatert versjon etter hver endring.

## Prosjektlederen skal etter behov innkalle prosjektstyret til møter med rimelig varsel. Sammen med innkallingen skal det følge saksliste og nødvendige underlag for behandling av sakene.

## Prosjektstyret skal behandle saker i møte, med mindre prosjektlederen finner at sakene kan forelegges skriftlig eller behandles på annen betryggende måte. Møtene ledes av prosjektlederen.

## Med mindre annet fremgår av denne Avtalen, avgjøres sakene i prosjektstyret ved alminnelig flertall av de avgitte stemmer. Ved stemmelikhet gjelder det som prosjektlederen har stemt for.

## Prosjektlederen skal føre protokoll over behandlingen i prosjektstyret. Protokollen skal minst angi tid og sted, deltakerne, behandlingsmåten og prosjektstyrets beslutninger. Er prosjektstyrets beslutning ikke enstemmig, skal det angis hvem som har stemt for og imot. Protokollen skal signeres eller på annen måte godkjennes (for eksempel bekreftelse per e-post) av de medlemmene som har deltatt i behandlingen i prosjektstyret.

# Arbeidsplan

## For å konkretisere og følge opp tiltakene i Prosjektbeskrivelsen skal prosjektlederen utarbeide en arbeidsplan som danner utgangspunkt for den faglige og finansielle gjennomføring av Prosjektet og for konkretiseringen av Prosjektdeltakernes forpliktelser.

## Arbeidsplanen vedtas av prosjektstyret.

# Prosjektdeltakernes felles plikter

## I tillegg til de konkrete plikter som eventuelt følger av Prosjektspesifikasjonen og øvrige plikter som fremgår av denne Avtalen, skal Prosjektdeltakerne:

### uten ugrunnet opphold besvare henvendelser fra en Prosjektdeltaker, prosjektlederen eller prosjektstyret;

### uten ugrunnet opphold varsle prosjektlederen om forhold som Prosjektdeltakeren forstår eller bør forstå kan få betydning for oppfyllelsen av sine plikter i henhold til Avtalen;

### legge forholdene til rette for at de øvrige Prosjektdeltakerne skal få utført sine plikter i samsvar med Avtalen;

### utføre sine plikter i henhold Avtalen profesjonelt, effektivt og med høy faglig standard og i samsvar med gjeldende rett;

### lojalt samarbeide med de andre Prosjektdeltakerne og ivareta de andre Prosjektdeltakernes interesser; og

### lojalt samarbeide med tredjeparter i den utstrekning dette er nødvendig for å oppnå formålet med denne Avtalen.

# Økonomiske forhold

## Prosjektdeltakernes interesse og kompetanse utgjør grunnlaget for deres deltakelse i Prosjektet. Prosjektdeltakerne skal legge forholdene til rette for at Prosjektdeltakerens relevante ansatte har tid og anledning til å delta i Prosjektet i samsvar med Avtalen.

## Dersom en eller flere av Prosjektdeltakerne skal yte finansielle bidrag eller på annen måte bidra økonomisk utover det som følger av pkt. 6.1, skal dette angis i Prosjektspesifikasjonen.

# Prosjektbakgrunn

## **Eierskap til Prosjektbakgrunn**

### Den Prosjektbakgrunn som anses relevant ved inngåelse av Avtalen, skal beskrives i Prosjektspesifikasjonen.

### Enhver Prosjektdeltaker som ønsker å bidra med Prosjektbakgrunn utover det som følger av pkt. 7.1.1, skal gjøre dette kjent for prosjektlederen. Prosjektstyret avgjør om dette vil være relevante bidrag til Prosjektet og om det skal brukes i Prosjektet.

### Ethvert resultat av Prosjektet som ikke er Prosjektbakgrunn i henhold til Prosjektspesifikasjonen, og som heller ikke er godkjent av Prosjektstyret som Prosjektbakgrunn i henhold til pkt. 7.1.2, har automatisk status som Prosjektresultat.

### Eiendomsretten til Prosjektbakgrunnen beholdes av den Prosjektdeltakeren som brakte denne inn i Prosjektet.

## **Bruksrett til Prosjektbakgrunn**

### Prosjektdeltakerne skal under prosjektperioden ha vederlagsfri tilgang til Prosjektbakgrunn som er nødvendige for gjennomføringen av eget arbeid i Prosjektet.

### Dersom en Prosjektdeltaker ønsker en bruksrett som omfatter Kommersiell Utnyttelse av en annen Prosjektdeltakers Prosjektbakgrunn, kan det forhandles om dette på forretningsmessige vilkår.

# Prosjektresultater

## **Eierskap til Prosjektresultater**

### Når flere har frembrakt et resultat i fellesskap skal eierskapet til Prosjektresultatet reguleres etter følgende prinsipper:

#### Eierskapet til et Prosjektresultat tilfaller den Prosjektdeltakeren som er innehaver av Immaterielle Rettigheter som utnyttelsen av Prosjektresultatene er avhengig av.

#### Dersom utnyttelsen ikke er avhengig av noen av Prosjektdeltakernes Immaterielle Rettigheter, eller dersom utnyttelsen er avhengig av Immaterielle Rettigheter som tilkommer to eller flere Prosjektdeltakere, tilfaller eierskapet den Prosjektdeltaker hvis Forretningsmessige Interesseområde omfatter utnyttelsen av Prosjektresultatet.

#### Dersom Prosjektresultatet omfattes av to eller flere Prosjektdeltakeres Forretningsmessige Interesseområde, tilfaller eierskapet den Prosjektdeltaker som selv, eller ved sine ansatte eller leverandører, har ytt det største bidraget til Prosjektresultatet.

#### Dersom eierskapet ikke kan avgjøres etter en av de foregående regler, tilfaller eierskapet de Prosjektdeltakere som har bidratt til Prosjektresultatet i fellesskap. Partene må i så fall inngå en avtale vedrørende utøvelsen av felles eierskap.

### Prosjektdeltakerne skal melde fra til prosjektlederen om Prosjektresultater. Den Prosjektdeltaker som har eierskapet til et Prosjektresultat som kan ha kommersiell verdi, har plikt til å beskytte resultatet på den måte og i den utstrekning som er hensiktsmessig. Dersom en Prosjektdeltaker ikke ønsker å beskytte et Prosjektresultat, må vedkommende på nærmere avtalte vilkår gi de andre Prosjektdeltakerne adgang til å beskytte det på egen regning.

## **Bruksrett til Prosjektresultater**

### Prosjektdeltakerne skal under prosjektperioden ha vederlagsfri bruksrett til Prosjektresultater som er nødvendige for gjennomføringen av eget arbeid i Prosjektet.

### For Kommersiell Utnyttelse skal Prosjektdeltakerne ha bruksrett til Prosjektresultater på nærmere avtalte vilkår når dette er nødvendig for å utnytte sine egne Prosjektresultater i Prosjektet.

### Prosjektdeltakerne skal ha rett til å forhandle om retten til Kommersiell Utnyttelse av Prosjektresultater som ligger utenfor de øvrige Konsortiedeltakernes Forretningsmessige Interesseområder.

### Prosjektdeltakerne skal ha rett til vederlagsfri bruk av Prosjektresultatene til egne undervisnings- og forskningsformål.

### Alle begjæringer om bruksrett til Prosjektresultater skal fremsettes skriftlig.

### Prosjektresultater som kan være gjenstand for Kommersiell Utnyttelse, skal utnyttes innen rimelig tid. Dersom rettighetshaver(e) til Prosjektresultatene ikke selv ønsker å foreta noen Kommersiell Utnyttelse skal vedkommende gi de andre Prosjektdeltakerne rett til å forhandle om Kommersiell Utnyttelse.

# Taushetsplikt

## Informasjon som Prosjektdeltakerne blir kjent med i forbindelse med Avtalen skal behandles konfidensielt, og ikke gjøres tilgjengelig for utenforstående uten samtykke fra den Prosjektdeltakeren informasjonen kommer fra eller relaterer seg til.

## Prosjektdeltakerne skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.

## Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller er alminnelig tilgjengelig andre steder.

## Taushetsplikten gjelder også etter at Avtalen er opphørt. Ansatte eller andre som fratrer sin tjeneste hos en av Prosjektdeltakerne skal pålegges taushetsplikt også etter fratredelsen om forhold som nevnt ovenfor.

## For Prosjektdeltaker som er en offentlig virksomhet er taushetsplikt etter denne bestemmelsen ikke mer omfattende enn det som følger av lov 10. februar 1967 om behandlingsmåten i forvaltningssaker (forvaltningsloven) eller tilsvarende sektorspesifikk regulering. Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av offentlighetsloven. Om mulig, skal de andre Prosjektdeltakerne varsles før slik informasjon gis.

# Mislighold

## Det foreligger mislighold dersom en av Prosjektdeltakerne ikke oppfyller sine forpliktelser etter Avtalen, og det ikke skyldes forhold som en annen Prosjektdeltaker er ansvarlig for eller force majeure.

## Dersom en Prosjektdeltaker er av den oppfatning at en annen Prosjektdeltaker misligholder avtalen, skal Prosjektdeltakeren umiddelbart gi prosjektlederen skriftlig varsel om dette.

## Dersom det foreligger mislighold, kan prosjektstyret beslutte at den misligholdende Prosjektdeltakeren skal utelukkes fra Prosjektet dersom den misligholdende Prosjektdeltakeren ikke bringer forholdet i orden innen en rimelig frist fastsatt av prosjektstyret.

## En Prosjektdeltaker kan kreve erstattet ethvert direkte tap fra en misligholdende Prosjektdeltaker som følger av forsinkelse, mangel eller annet mislighold, med mindre den misligholdende Prosjektdeltakeren godtgjør at misligholdet eller årsaken til misligholdet ikke skyldes den misligholdende Prosjektdeltakeren. Erstatning for indirekte tap kan ikke kreves. Som indirekte tap regnes tap som nevnt i kjøpslovens § 67 andre ledd. Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at den misligholdende Prosjektdeltakerens leveranse er forsinket eller har mangler, og kostnader ved tiltak som begrenser annet tap enn nevnt over.

# Inntreden, uttreden og utelukkelse

## Prosjektstyret fatter vedtak om inntreden av nye Prosjektdeltakere. Vedtaket krever enstemmighet og forutsetter at den nye Prosjektdeltakeren tiltrer Avtalen gjennom å skriftlig erklære sin tiltreden Avtalen (ved å signere vedlegg 2 eller på annen måte) og at Prosjektspesifikasjonen oppdateres. Den nye Prosjektdeltakeren skal være representert i prosjektstyret, jf. pkt. 3.1. Alle Prosjektresultater skapt før en ny Prosjektdeltakers tiltredelse, anses som Prosjektbakgrunn med hensyn til den nye Prosjektdeltakeren.

## En Prosjektdeltaker har til enhver tid rett til å tre ut av Prosjektet gjennom å sende en uttredelsesmelding til prosjektstyret. En misligholdende Prosjektdeltaker kan etter vedtak fra prosjektstyret utelukkes fra Prosjektet, jf. pkt. 10. Dersom ikke prosjektstyret enstemmig beslutter noe annet, skal:

### Prosjektdeltakerens bruksrettigheter til Prosjektbakgrunn og Prosjektresultatene opphøre umiddelbart etter at anmodningen om uttreden er sendt eller beslutningen om utelukkelse er fattet; og

### Prosjektdeltakeren fortsette å avgi bruksrettigheter i henhold til Avtalen som om vedkommende hadde fortsatt å være Prosjektdeltaker i hele Prosjektets varighet.

# underleverandører, arbeidsgiveransvar og rettssubjektivitet

## En Prosjektdeltakers bruk og utskifting av eventuell underleverandør for å oppfylle sine plikter i Prosjektet skal godkjennes av prosjektstyret. Godkjennelse kan ikke nektes uten saklig grunn.

## Med mindre annet uttrykkelig avtales, skal arbeidsgiveransvar og ansettelse ikke endres for en Prosjektdeltakers arbeidstakere som deltar i Prosjektet. Prosjektdeltakerne plikter å inngå de avtaler med eiere, ansatte, samarbeidspartnere, underleverandører og andre som er nødvendig for å oppfylle vedkommende Prosjektdeltakers forpliktelser etter denne Avtale, herunder å sørge for nødvendig overføring av Immaterielle Rettigheter.

## Prosjektet er ikke et eget rettssubjekt og skal ikke opptre som sådan overfor omverdenen.

# Varighet

## Avtalen trer i kraft ved undertegningen og løper i sin helhet frem til Prosjektet er gjennomført, med mindre prosjektstyret vedtar at Prosjektet skal avsluttes på et tidligere tidspunkt.

# Lovvalg og verneting

## Prosjektdeltakernes rettigheter og plikter etter denne Avtalen bestemmes i sin helhet av norsk rett.

## Dersom en tvist ikke blir løst ved forhandlinger eller mekling, kan hver av Prosjektdeltakerne forlange tvisten avgjort med endelig virkning ved norske domstoler.

# Signering

14.1 Avtalen signeres i vedlegg 2.

1. Prosjektspesifikasjon

|  |  |
| --- | --- |
| 1. Prosjektbeskrivelse | |
| [Tekst] | |
| 1. Prosjektdeltakere | |
| Prosjektdeltaker | Organisasjonsnummer |
| [Navn] | [Nummer] |
| [Navn] | [Nummer] |
| [Navn] | [Nummer] |
| [Navn] | [Nummer] |
| 1. Prosjektdeltakernes plikter | |
| * 1. Skal Prosjektdeltakerne ha konkrete plikter utover de generelle pliktene som følger av Avtalen? | |
| [Nei] [Ja, følgende konkrete plikter: […]] | |
| 1. Økonomiske forhold | |
| * 1. Skal Prosjektdeltakerne yte finansielle bidrag eller på annen måte bidra økonomisk utover det som følger av Avtalen pkt. 6.1? | |
| [Nei] [Ja, følgende bidrag skal ytes: […]] | |
| 1. Prosjektbakgrunn | |
| * 1. Beskrivelse av Prosjektbakgrunnen | |
| Prosjektdeltaker | Prosjektbakgrunn |
| [Navn] | [Beskrivelse] |
| [Navn] | [Beskrivelse] |
| [Navn] | [Beskrivelse] |
| [Navn] | [Beskrivelse] |
| * 1. Er det behov for annen regulering av Prosjektbakgrunn enn det som følger av Avtalen pkt. 7? | |
| [Nei] [Ja, følgende tekst skal erstatte Avtalens regulering av Prosjektbakgrunn: […]] | |
| 1. Prosjektresultat | |
| * 1. Er det behov for annen regulering av Prosjektresultat enn det som følger av Avtalen pkt. 8? | |
| [Nei] [Ja, følgende tekst skal erstatte Avtalens regulering av Prosjektresultat: […]] | |
| 1. Forretningsmessig interesseområde | |
| Beskrivelsen av «Forretningsmessig Interesseområde» har betydning for Prosjektdeltakernes bruksrett til Prosjektresultater. | |
| Prosjektdeltaker | Forretningsmessig interesseområde |
| [Navn] | [Beskrivelse] |
| [Navn] | [Beskrivelse] |
| [Navn] | [Beskrivelse] |
| [Navn] | [Beskrivelse] |
| 1. Prosjektstyre | |
| Prosjektdeltaker | Oppnevnt medlem |
| [Navn] | [Navn] |
| [Navn] | [Navn] |
| [Navn] | [Navn] |
| [Navn] | [Navn] |
| 1. Prosjektleder | |
| [Navn] | |

1. Signaturer

|  |  |
| --- | --- |
| **Foretaksnavn på Prosjektdeltaker** | **Signatur og dato** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |